cyanic-selkie/wikianc huggingface dataset:
לאנדרו קסטאן
נבחרת ברזיל
קסטאן ערך את הופעתו הראשונה בנבחרת הבוגרת של ברזיל במשחק ידידות כנגד נבחרת יפן באמצע חודש אוקטובר 2012.
ארטק
ארטק (ברוסית: Арте́к) הוא כפר נופש והעשרה לילדים מחוננים. הכפר הוא מרכז בינלאומי, הגדול בעולם, הממוקם על שפת הים השחור בחצי האי קרים שנמצא בשליטת רוסיה. לארטק מתקבלים ילדים בגילאי 7–17, בעלי הישגים גבוהים בתחומים שונים: מדע, ספרות, אמנות, מוזיקה, ספורט, חברה וכדומה. בארטק 10 מחנות, חמישה פועלים כל השנה וחמישה נוספים פועלים במהלך הקיץ בלבד. המרכז מקבל עד כ-30,000 ילדים בשנה, כאשר משך כל מחזור הוא 21 יום. מטרות הכפר הן הבראה וחופש לצד השכלה והעשרה לילדים המחוננים.
היסטוריה
בתחילת שנות ה-20 של המאה העשרים, לאחר תקופת הרס ומלחמות, ניסתה המדינה הסובייטית הצעירה להשתקם. למטרת שיקום והבראה של ילדים שסבלו בזמן המלחמה נבחר שטח על שפת הים השחור ונקרא ארטק. ב-16 יוני 1925 התקבלו בארטק 80 הילדים הראשונים.
נושאות המטוסים מסדרת אינווינסיבל
נושאות המטוסים מסדרת אינווינסיבל הן סדרה של נושאות מטוסים קלות, ששירתו בצי המלכותי הבריטי. הסדרה כוללת שלוש אוניות: אה"מ "אינווינסיבל" (אנגלית: Invincible, "בלתי מנוצחת"), אה"מ "אילוסטריוס" (אנגלית: Illustrious, "נועזת"), ואה"מ "ארק רויאל" (אנגלית: Ark Royal, "תיבה (במשמעות של תיבת נח) מלכותית"). כלי השיט נבנו ללוחמה נגד צוללות, כדי לתת מענה לאיום הצוללות הסובייטי במהלך המלחמה הקרה. בשלב ראשון הופעלו מסיפון האוניות מטוסי בריטיש אירוספייס הרייר ימי ומסוקי ווסטלנד סי קינג HAS.1, ללוחמה נגד צוללות. שלושת האוניות היו אמורות להיות נושאות מטוסים קלות שיפעלו במקביל לנושאות מטוסים גדולות יותר, שהיו בשלבי פיתוח והוגדרו CVA-01. ואולם, פרויקט זה בוטל ב-1966 עקב קיצוצים תקציביים ויריבות בין הזרועות השונות בבריטניה. לאחר ביטול הפרויקט הפכו שלוש האוניות לנושאות המטוסים העיקריות של הצי הבריטי.
פיתוח
במקביל לפיתוח האונייה, החלה חברת הוקר איירקראפט שהתמזגה והפכה להוקר סידלי, בפיתוח מטוסים בעלי יכולת המראה ונחיתה אנכית או קצרה. בפברואר 1963 המריא אב הטיפוס הראשון, הוקר P.1127, מנושאת המטוסים אה"מ ארק רויאל. ב-1964 החלו ניסויים בדגם ההמשך, הוקר סידלי קסטרל. בין השאר, הוכיח המטוס את יכולתו להמריא מעל סיפון נושאת המסוקים אה"מ בולווארק. ניסויים אלה הוכיחו את האפשרות להפעיל מטוסים כאלה מעל סיפון הסיירות המתוכננות. הצי המשיך לקרוא לכלי השיט "סיירות", גם כדי להימנע מהלחץ הפוליטי שהביא לביטול פרויקט CVA-01, וגם משום שהאוניות היו אמורות למלא תפקידים של סיירות, בעיקר תפקידי שליטה ובקרה. השם "נושאות מטוסים" ניתן לאוניות רק בתקציב 1980.
שיפורים נוספים והוצאה משירות
בשנות ה-90 של המאה ה-20 נערכו באוניות שינויים נוספים. שינוי אחד היה הסרת מערכת טילי ה"סי דארט" שהייתה ממוקמת בחרטום האוניות. הסרת הטילים איפשרה את הארכת סיפון ההמראה, והסרת מחסני הטילי שהיו מתחת לסיפון זה איפשרה את הגדלת המקום לאחסון חימוש אוויר-קרקע, ויצירת חדרי תדרוך לצוותי האוויר. שינויים אלה נדרשו לאור הכנסת הדגם המתקדם יותר של ההרייר, GR.7. בנוסף, הותאמו האוניות לנשיאת מסוק מתקדם יותר, אגוסטה ווסטלנד AW101 מרלין, שהחליף את מסוק הסי-קינג בתפקידי לוחמה נגד צוללות. עם כניסת מטוסי ההרייר II GR.7 נשאו האוניות כנף בת שבעה או שמונה מטוסים, ואילו המסוקים הופעלו מאוניות העזר המלוות את נושאת המטוסים.
עמיר נוסבאום
קריירה
לאחר הצלחתו בבית"ר תל אביב בת ים, הודיע נוסבאום לראשי הקבוצה כי הוא עוזב למועדון עירוני קריית שמונה.
אנטל הידאש
ביוגרפיה
אנטל הידאש נולד במשפחה יהודית כבנם של פרנץ שפיצר (1871–1945) ושל ברטה דויטש (1873–1945). הוריו נרצחו ככל הנראה בשואה על ידי אנשי מפלגת צלב החץ לקראת סוף המלחמה. הידאש נולד במשפחה מרובת ילדים. אביו היה סנדלר. הוא נזרק מהתיכון בשל דעותיו המהפכניות המוקדמות והקראת שירי המשורר אנדרה אדי, לאחר מכן עבד זמן קצר כפועל במפעל וכמוכר עיתונים. בשנת 1919 פרסם את שיריו המהפכניים-קומוניסטיים הראשונים תחת שמות בדויים כפטר קובאץ' ואדם צ'ונט. תחילה במגזין "דרכים חדשות" (Új Utak). בתקופת הרפובליקה הסובייטית ההונגרית היה סטודנט באוניברסיטת הפועלים. לאחר נפילת הרפובליקה היגר לצ'כוסלובקיה בשנת 1920 יחד עם מי שהפכה לאשתו הראשונה, יהודית סאנטו. הם התחתנו בקושיצה ב--1 באוקטובר 1922. כבר לפני נישואיהם, בשנת 1921 או אולי שנה לאחר מכן בשנת 1923 נולדה בתם הבלשנית אווה סאנטו, שלימים הייתה בעלת דוקטורט בבלשנות. הידאש הצטרף לתנועה הקומוניסטית הבלתי חוקית והפך לחבר במפלגה הקומוניסטים של הונגריה (KMP). הם חזרו להונגריה עם אשתו ובתם בשנת 1924, אך ביוני 1924 כבר נפרדו. הגירושין הרשמיים חלו בשנת 1925 ב-10 במרץ. בתו אווה גדלה אצל הוריו של אנטל הידאש. למרות שהיה תחילה בקשר הדוק עם חוג האוונגרד של לאיוש קאשאק, הוא הרגיש אך ורק את השפה הפורמלית של הריאליזם. ואז הופיע כרך שיריו הראשון בווינה, בהשגחה של ה-KMP, בשם "על אדמת מהפיכת הנגד". הוא ברח למוסקבה ממעצר שהיה צפוי דרך וינה וברלין. שם נשא את בתו של בלה קון, אגנש קון (במקור אגנש קוהן-כהן), שהייתה מתרגמת. הוא היה אחד מהכתבים המרכזיים של האלמנאך "מגל ופטיש", אך הוא פרסם גם בעיתונים בווינה, בקושיצה ובכתב עת סוציאליסטי בשפה ההונגרית בניו יורק. בין השנים 1926–1936 היה ממנהיגי איגוד הסופרים והאמנים המהפכנים ההונגרים, שנוסד במוסקבה, ובין השנים 1929–1935 היה חבר במועצה הבינלאומית של הסופרים המהפכניים. משנת 1926, בנוסף להונגרית כתב גם ברוסית, שיריו הגיעו להונגריה ללא סימון מחברם והפכו לשירי תנועה ("צ'פל האדומה", בהונגרית:Vörös Csepel, "אסור לעצור בקרב" ועוד). גם הידאש (כמו רבים אחרים) הורשע במשפט ראווה בשנת 1938 נכלא ושוחרר רק בשנת 1944, אך הורשה לחזור להונגריה רק בשנת 1959. בתו אוה (מנישואיו הראשונים) שמה קץ לחייה בשנת 1965 אחרי שחזרה להונגריה.
יחסי פרגוואי–פרו
היסטוריה
בין הרפובליקה של פרו לבין הרפובליקה של פרגוואי מתקיימים יחסים דיפלומטיים מלאים. היחסים שבין פרגוואי לפרו כוננו לראשונה ב-2 במאי 1858, כשלושים וחמש שנה לאחר עצמאותן של מדינות אמריקה הלטינית. שתי המדינות הן חברות מלאות בארגון מדינות אמריקה, איחוד מדינות דרום אמריקה והאומות המאוחדות.
שתי המדינות מנהלות יחסים דיפלומטיים ענפים ובשנת 2008 ציינו 150 שנים ליחסיהן.
הברירה השטנית
עלילה
במקביל מתמנה אדם מונרו, קצין חיל רגלים לשעבר ברגימנט ההרריים של גורדון ואיש מבצעים ותיק ומנוסה לראש תחנת השירות החשאי הבריטי במוסקבה. שם פגש מונרו באהובתו לשעבר, ולנטינה, קצרנית המתמללת את דיוני הפוליטביורו. זו מעבירה לידיו מידע רגיש המסייע בידי המערב לנהל את המשא ומתן עם ברית המועצות. עתידו של ההסכם, כמו גם שלום העולם, הופך בטוח פחות כאשר ארגון טרור אוקראיני, עליו מפקד בריטי-אוקראיני בשם אנדרו דרייק, מתנקש בחיי ראש הק.ג.ב. אף שהפוליטביורו ניסה לטייח את הפרשה, השתלטו דרייק ואנשיו על מכלית הנפט הגדולה בעולם, המפליגה בים הצפוני, ואיימו שאם לא תיחשף ההתנקשות יפוצצו את המכלית וימיטו שואה אקולוגית על המרחב הצפון אירופי. ברית המועצות מצידה הודיעה לממשל האמריקני שאם המערב לא יצליח לפתור את משבר המכלית ותיחשף ההתנקשות בחיי ראש הק.ג.ב, יסרבו לחתום על ההסכם שאליו הגיעו עם האמריקנים, הכולל דגן תמורת צמצום כוחות באירופה וצמצום נשק גרעיני.
הנס בלושק
התפתחות אמנותית (1894–1914)
בשנת 1900 התאהב בלושק בשחקנית הבמה שרלוט פון פצאטקה-ליפינסקי. הוא צייר הצהרת אהבה אמנותית בדמות תמונת פנטזיה, בה הוא הופיע כשדון הנותן ורד לגברת הדומה לפצאטקה-ליפינסקי. הם נישאו בשנת 1902 ועברו להתגורר בבית ברובע טירגארטן בברלין. עם זאת, נישואיהם הרומנטיים בתחילה לא הוכיחו את עצמם והם התגרשו בשנת 1913.
מלחמת העולם הראשונה (1914–1918)
אף על פי שבשנות ה-40 לחייו, התנדב בלושק לשירות צבאי, ובשנת 1916 הוצב כחייל מילואים תחילה בחזית המערבית, ואז בחזית המזרחית. במהלך השירות שלו בצבא הוא ניסח תיאורים חגיגיים יותר של סצינות קרב (חברו הקרוב הצייר מרטין ברנדנבורג נפצע קשה בלחימה ומת מפצעיו לאחר המלחמה בשנת 1919). ציורו של בלושק מ־1917 ל"מולדת" מתאר את ארונו של חייל, המועבר לגרמניה, ומעוררת את הקרבתו הפטריוטית. סוף המלחמה בשנת 1918, עם תוצאתה הקטסטרופלית עבור גרמניה, פגע בבלושק עמוקות, והוא שמר על מרחק מהמהפכה שהולידה את רפובליקת ויימאר. תפוקתו האמנותית הצטמצמה לכמה איורים ודיוקן עצמי המראה אותו בהבעה עגומה.
שנות ויימאר (1918–1935)
עבור האמן, השנים שלאחר מכן נשלטו על ידי איורים של אגדות, ואלה שתרם לספר "המסע של פיטר הקטן לירח" בשנת 1919 נחשבים עדיין לקלאסיקה של ספרות ילדים. בלושק אייר ספרי ילדים אחרים, ביניהם "אל ארץ האגדות" ו"על אנשים קטנים, חיות קטנות ודברים קטנים" בשנים 1919, 1922 ו-1924 בהתאמה. הוא גם אייר מהדורה משנת 1925 של "מעשיות האחים גרים". בינתיים הוא הפיק כרזות וחומרי פרסום מכירות לתיאטרון ולקולנוע, יחד עם רישומי תלבושות למפיקים, וסצנות דמיוניות מחיי ברלין לבר היין המפורסם לוטר וואגנר.
פוטמותריום
במראהו הוא דמה ללוטרה מודרנית באורך 1.5 מטר והיה בעל גוף דק וגמיש עם זנב ארוך, רגליים קצרות ופנים קצרות בעלות אזורי ראייה ושמיעה יעילים. ככל הנראה הוא חי במים מתוקים או בחופים הרדודים ולא התרחק מהחופים, מאחר שהיה שחיין איטי. מבנה שיניו מרמז שניזון מבשר.
קרייטונזאורוס
קרייטונזאורוס (שם מדעי: Crichtonsaurus) הוא סוג של דינוזאור משוריין ממשפחת האנקילוזאוריים. דינוזאור זה קיבל את שמו על שם הסופר והתסריטאי מייקל קרייטון שהגה את הספר פארק היורה, עליו התבסס הסרט המצליח בעל אותו שם.
סנטו דיימי
היסטוריה
כנסיית סנטו דיימי נוסדה בריו ברנקו, בירת מדינת אקרי, בצפון מערב ברזיל בתחילת שנות ה-30 של המאה ה-20 על ידי ריימונדו אירינאו סרה, מהגר ממרניאו שבאזור צפון מזרח ברזיל, ונכדם של עבדים. אירינאו סרה נולד בסנט וינסנט פרר בשנת 1892 (או 1890) להורים אפריקאים והגיע לאזור האמזונס המערבי בשנת 1912, בעקבות הפריחה בתעשיית הפקת הגומי, אך בסמוך לקריסתה. התאריך הרשמי לייסוד הכנסייה הוא 26 במאי 1930.
נשיא סלובקיה
עד 1998 הנשיא היה נבחר על ידי הפרלמנט הסלובקי, המועצה הלאומית של הרפובליקה הסלובקית. באותה שנה שיטת בחירת הנשיא השתנתה והאזרחים החלו לבחור את הנשיא בבחירות ישירות.
סנטו דיימי
היסטוריה
תחילה מסטר אריניאו שימש כמרפא והחל לערוך טקסים רוחניים באמצעות איוואסקה. הגיעו אליו אנשים חולים רבים, שחפשו מרפא שלא יכלו להרשות לעצמם או שלא הצליחו למצוא בפרקטיקה הרפואית המקובלת. בין האנשים שטענו שנרפאו על ידו היה סבסטיאו מוטה דה מלו שלימים הוא ובני משפחתו יפיצו את הדוקטרינה ברחבי העולם.
שתיית הדיימי
המשתתפים בטקסים שותים דיימי בכדי לההתמסר לתהליך שבאמצעותו הם עשויים ללמוד על עצמם, להיות צנועים יותר, להיפתח ולחוות את חסד האל. איוואסקה ידועה בחזיונות או כפי שהן נקראות "miracaos" שהיא מחוללת. בעקבותיהן יש תובנות שונות, הרחבה של התודעה וחדות נפשית, תחושת חיבור עם הטבע והמציאות הרוחנית, כמו גם שיעורים ארציים יותר ופחות נעימים על העצמי. הדיימי חושף הן היבטים חיוביים והן היבטים שליליים או בלתי פתורים של הפרט, וגורם ל"מסעות" קשים המעמתים את הפרט עם תוכן פסיכולוגי קשה זה.
העבודה
סוג הטקס החמישי הוא ה- feitio (הכנה), הטקס שבו מכינים את הדיימי. טקס ההכנה הוא סוג המפגש היחיד שמתקיים בחוץ, בטבע. בדרך כלל, טקס זה מתחיל בשעות הלילה המאוחרות ונמשך עד שעות אחר הצהריים המאוחרות של היום שלמחרת. בדרך כלל, המינונים של דיימי המוגשים במהלך הטקס גדולים יותר מאלה המוגשים בכל הטקסים האחרים.
האם סנטו דיימה היא דת?
יש הבחנה חשובה בין דת לדוקטרינה כמו של סנטו דיימי. דתות הן בדרך כלל דוגמטיות ויש להן משהו כמו קטכיזם – מדריך אמונה, שאומר למאמינים במה יש להאמין ובמה לא. לעומת זאת, בסנטו דיימי מעולם לא נוצר מסמך שכזה. להפך, דוקטרינת סנטו דיימי, דוחה כל צורות של קנאות וחוסר סובלנות דתית.
יוסף סלבדור
עבודתו
בספר "La Loi de Moïse, ou Système Religieux et Politique des Hébreux" ("תורת משה, או המערכת הדתית והמדינית של העברים") ניסה סלבדור, באמצעות ניתוח מדוקדק של הרעיונות הטבועים בטקסט, למצוא בסיס רציונלי בכתבי הקודש. בחקירתו זו הושפע מהרציונליות שרווחה במאה השמונה עשרה. מסקנתו הייתה שמטרתו של החוק הקדום הייתה לרסן את כוחו של הכהן, ולבסס את כוחו של המלך על טעמים חוקתיים. בעבודה ובמסקנתה נגע בשאלות בוערות ביותר באותו הזמן, והוא בוקר מצדם של הקונסטיטוציונליסטים והקלריקלים. חולשתו של הספר נובעת ממחסור בחומר היסטורי לביסוס הטענות, ובחוסר יכולתו של המחבר לברור בין מקורות שונים.
בספרו מ-1847, "Histoire de la domination romaine en Judee, et de la ruine de Jerusalem", עסק בחורבן ירושלים. באמצעות ראייה רחבה של חורבן הבית כחלק מההיסטוריה האוניברסלית, טענתו המרכזית הייתה שלחורבן הבית היה חלק חשוב בהיפרדות מה שיקרא בהמשך "נצרות" מהיהדות.
דאסטי ספרינגפילד
מותה ולאחר מותה
ספרינגפילד, שנאבקה במחלת סרטן השד, נפטרה בביתה ביום בו זומנה לארמון בקינגהאם על מנת לקבל את תואר הקצינה במסדר האימפריה הבריטית. עשרה ימים לאחר מכן הכניס אותה אלטון ג'ון להיכל התהילה של הרוק אנד רול בציינו שהיא "הזמרת הלבנה הטובה ביותר שחיה אי פעם".
נג'ווא כרם
קורות חיים
בשנת 2000, לאחר שהוציאה את האלבום "עיון אלבי" נישאה כרם לבן-זוגה, איש הקייטרינג יוסף חרב. נישואין אלה גרמו לסערה מקצועית ומשפחתית, בשל התנגדות משפחתה של כרם. בני הזוג התגרשו לאחר שנתיים.
פבלו כריסטיאני
כריסטיאני נולד למשפחה יהודית במונפלייה, קיבל חינוך יהודי הלכתי, כמקובל, ונשא לו אישה יהודייה, שממנה נולדו לו מספר ילדים. בהמשך, כאשר החליט להמיר את דתו לנצרות, לקח את ילדיו מאשתו והמיר גם את דתם. הוא הצטרף למסדר הדומיניקני, והיה מתומכיו של היהודי המומר ניקולס דונין במלחמתו נגד התלמוד.
ויכוח ברצלונה
כריסטיאני השתמש בוויכוח בארבעה טיעוני יסוד: המשיח שהיהודים מחכים לו כבר בא, המשיח על פי הנבואות במקרא הוא אדם ואל, המשיח סבל עינויים למען גאולת האנושות, ועם בואו של המשיח כל חוקי התורה והמצוות בטלים ומבוטלים. כריסטיאני הביא ציטטות מהתלמוד כדי להוכיח את טיעוניו. הציטטה המרכזית הייתה שבתלמוד נאמר שהמשיח נולד ביום שחרב בית המקדש. הרמב"ן סתר אחת לאחת את הנחות היסוד של כריסטיאני, והביא פרשנות שונה לחלוטין לפסוקים מהתנ"ך והתלמוד שעליהם הסתמך כריסטיאני. הרמב"ן טען שבזמן שחרב בית המקדש ישו כבר היה מת. ישו נצלב, ככל הנראה בין השנים 29 ל-33 לספירת הנוצרים. בית המקדש נחרב בשנת 70 לספירה הנוצרית. כמו כן, הוא ביטל את האפשרות שבורא עולם עיבר אשה יהודייה והבן שנולד היה בן אלוהים – טענה המנוגדת לטבע ולשכל הישר. הרמב"ן גבר למעשה על כריסטיאני, אולם הכנסייה פרסמה הודעה שידו של כריסטיאני הייתה על העליונה, ואילצה את הרמב"ן לפרסם הודעה המאשרת זאת.
הטקסונומיה של בלום
יישום
מונחים התנהגותיים: משנה, מחשב, מדגים, מגלה, תופס, משפר, מפעיל, מנבא, מבין, מייצר, מתייחס ל..., בוחר, מפריד, מחלק לסעיפים, מפתח, מכליל, מייחס.
הרחבה לטקסונומיה העתידית על פי פרופ' דוד פסיג
ידע: הגדרתו של בלום לידע מבוססת בעיקר על זכירה. הלומד נדרש לזהות, להכיר, למיין, ולהגדיר את הידע ברמתו הבסיסית לפני כל עיבוד. לעומת זאת, בטקסונומיה העתידית, בנוסף לידע ברמתו הבסיסית, נוסף רובד הכולל בתוכו איתור, סינון, ועדכון הידע.
איי שלמה במשחקים האולימפיים לנוער
איי שלמה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מאיי שלמה לא זכה במדליה אולימפית לנוער והשתתפותה במשחקים היא בעיקר סמלית.
בשנה הבאה
מבנה השיר
לשיר שלושה בתים בני ארבע שורות כל אחד, בחריזה מסורגת. לאחר כל בית מופיע פזמון חוזר בן שלוש שורות.
המפלגה הסוציאל-דמוקרטית (יפן)
היסטוריה
המפלגה הסוציאל-דמוקרטית נקראה בראשית דרכה "המפלגה הסוציאליסטית של יפן" (日本社会党) והיא נוסדה ב-1945, לאחר נפילת המשטר הצבאי שהוביל את יפן להשתתפות במלחמת העולם השנייה. בבחירות הכלליות הראשונות שנערכו תחת חוקת יפן החדשה ב-1947 הפכה המפלגה הסוציאל-דמוקרטית למפלגה הגדולה ביותר בדיאט של יפן, כשזכתה ב-143 מושבים מתוך 466, ומנהיגה טצוקטיאמה היה לראש ממשלת יפן. אולם, מרד של גורמים מרקסיסטים במפלגה הביא להתמוטטות הממשלה, וכתוצאה מכך התפצלה המפלגה ל"מפלגה הסוציאליסטית הימנית," בה היו חברים הסוציאליסטים שנטו יותר לכיוון המרכז, ול"מפלגה הסוציאליסטית השמאלית," בה היו חברים אנשי שמאל רדיקלי.
שנות ה-80
בבחירות כפולות - לבית הנבחרים ולבית היועצים - שנערכו ביולי 1986 נחלה המפלגה תבוסה מידי המפלגה הליברלית-דמוקרטית בהנהגת יסוהירו נקסונה, וזכתה רק בשמונים וחמישה מושבים. בבחירות הבאות ב-1990 זכתה המפלגה ב-136 מושבים, תחת הנהגתה של יושבת הראש טקאקו דוי. בבחירות אלה החליטה דוי להריץ יותר ממועמד אחד בכל מחוז בחירה, תוך שבירת מסורת המפלגה לפיה לא נהגו חבריה להתמודד אחד נגד השני, מסורת אותה לא חלקו עם המפלגה הליברלית-דמוקרטית.
דוי, פרופסור למשפט חוקתי לפני כניסתה לפוליטיקה, נהנתה מתמיכה ציבורית רחבה, בזכות גישתה הישירה. עם זאת, הפופולריות שלה לא סייעה לה בתוך מפלגתה מכיוון שגרעין המפלגה עדיין דבק בדוקטרינה מרקסיסטית, וסיכל את מאמציה לקדם רפורמות שונות.
העשור הראשון של המאה ה-21
נכון ל-25 בינואר 2012, למפלגה הסוציאל-דמוקרטית יש שישה חברים בבית הנבחרים וארבעה חברים בבית היועצים.
Triumph (אלבום של הג'קסונים)
Triumph הוא אלבום האולפן ה-14 של להקת "הג'קסונים" והרביעי שיצא בחברת אפיק רקורדס. שלושה מיליון עותקים נמכרו מהאלבום שזכה למעמד אלבום פלטינה בארצות הברית. האלבום דורג במקום העשירי במצעד הבילבורד 200. השירים הידועים מהאלבום הם "Lovely One", "Can You Feel It" ו-"This Place Hotel", שנקרא במקור "Heartbreak Hotel", אך בהמשך שונה השם על מנת למנוע בלבול עם שירו של אלביס פרסלי.
למור ענק
למור ענק או ארכאואינדרי (שם מדעי: Archaeoindris; מילולית: "אינדרי עתיק") הוא סוג של יונק נכחד ממשפחת הלמורים הנכחדת: למורי עצלן. סוג זה כלל מין יחיד - Archaeoindris fontoynontii, אשר תוארו ב-1909 בידי החוקר הרברט פ' סטנדינג.
ליאו בורנשטיין
ליאו בורנשטיין (באנגלית: Leo Bornstein; 1921–1980) היה רופא, מומחה לכירורגיה פלסטית, ייסד וניהל את המחלקה הראשונה בישראל לכירורגיה פלסטית בבית החולים תל-השומר (1951–1978), מחלוצי הכירורגיה הפלסטית בישראל.
מלחמת העולם השנייה
במלחמת העולם השנייה גויס בורנשטיין לצבא האמריקאי ושירת כקצין רפואה בדרגת קפטן בבית החולים 110 ובבית חולים שדה מס' 6. כמו כן שירת כרופא גדודי בגדוד נ"מ של המשמר הלאומי המורכב מבני ארקנסו. שליטתו ביידיש הייתה לו לעזר רב במהלך שירותו, שכן היה היחיד בגדוד שיכל לתקשר עם השבויים הגרמנים. במהלך שירותו בגדוד נתקל ליאו בגילויי אנטישמיות, כמו כן לקח חלק בשחרורו של מחנה הריכוז דכאו. השילוב של גילויי האנטישמיות בגדוד, והמראות הקשים בדכאו עוררו אצל בורנשטיין את הרצון לעלות לארץ ישראל. לאחר המלחמה ושחרורו מהצבא האמריקאי שב לארצות הברית וחיפש דרך לעלות לארץ ישראל שהייתה עדיין תחת שלטון המנדט הבריטי.
חן מלך מרחביה
קורות חיים
מרחביה חי רוב ימיו בצנעה סגפנית. תשומת לבו ומעייניו היו נתונים להגות יהודית קדומה ולמחשבה מדינית מודרנית, למחקר ספרותי והיסטורי ולתיעוד מסודר ושיטתי של מקורות מעצבים בתולדות עם ישראל.
פועלו ההגותי והמחקרי
בצעירותו בהיותו פעיל התנועה הרוויזיוניסטית ובית"ר, פעל לבירור עקרונות ההגות הציונית ותנועת ז'בוטינסקי. בשנת 1929, הוא עיבד עם חבריו, חניכי תנועת בית"ר ומדריכיה, הצעות לתקנון שלה. במסגרת בית"ר, הוציא לאור בביאליסטוק בשנת 1930, חיבור על רעיונות בית"ר בנושאי חלוציות, עלייה והקמת מדינה יהודית בארץ ישראל, בשם: לקראת המדינה, לשאלות החלוציות והבניין.
מרחביה השאיר עיזבון ספרותי גדול, הכולל הגות, תעודות ומחקרים, בתולדות עם ישראל והתנועה הציונית, רובם בספרייה הלאומית בירושלים, ב"ארכיון חן מלך מרחביה", בארכיון מכון ז'בוטינסקי בתל אביב, ובבית אבא, ארכיון אב"א אחימאיר, ברמת גן.
שנות ה-70 של המאה ה-17
שנות ה-70 של המאה ה-17 היו העשור השמיני של המאה ה-17, החלו ב-1 בינואר 1670 והסתיימו ב-31 בדצמבר 1679.
תל אדמי
היסטוריוגרפיה
המושבה יבנאל שהוקמה בשנת 1901 נקראה בשמה על בסיס הזיהוי האמור של חז"ל ל"כפר ימה" התלמודית, כיוון שהוקמה בסמוך ל"ח'רבת ימא".
אמיר טסלר
קריירה
טסלר התפרסם לראשונה בשנת 2015 כאשר גילם את דמותו של הסופר עמוס עוז בצעירותו, בסרט סיפור על אהבה וחושך, לצידה של השחקנית נטלי פורטמן.
ג'ון ויקליף
השקפותיו
כתביו המוקדמים בנושאי דת ופוליטיקה מגינים על מוסד המדינה ועל זכויותיו על הפרט. בספרו "על הכנסייה" (1379), טוען ויקליף מפורשות לעליונות המלך על הכמורה. נוסף על כך, במתקפה מובהקת על הקתוליות, דחה ויקליף את רעיון הגיהנום, והביע הסתייגות ממנהגי הפרישות, מהצליינות, מנוהג הכנסייה למכור כתבי מחילה ומהסגידה לקדושים. נוכח גישתו כלפי הקתוליות, ניתן להניח שהושפע ממתנגדיה המוקדמים. ויקליף הוא שקבע את אחד מעיקרי הרפורמציה: עליונות סמכותו של המקרא בחייו ובאמונתו של הנוצרי.
גרשון סירוטה
ארצות הברית
בשנת 1938 ביקר סירוטה בפעם האחרונה בארצות הברית, התפלל את תפילות הימים הנוראים בשיקגו ובחג הסוכות התפלל במילווקי. הוא חזר לאירופה בעקבות מחלתה של אשתו.
מלחמת העולם השנייה
סירוטה ומשפחתו נספו במרד גטו ורשה ב-1943.
דוקטור הו - עונות (1963-1989)
מאחר שה-BBC נהגו למחוק קלטות במהלך שנות ה-70, 97 פרקים מהעונות ששודרו בשנות ה-60 לא קיימים בשום מאגר.
תעלת אירואסיה
אורך התעלה המתוכננת היה כ-700 קילומטר, רוחבה 80 מטר, עומקה 6.5 מטר, והיא יועדה לכלי שיט בקיבולת של עד עשרת אלפים טון.
דניזלי
ערים תאומות
הערים התאומות של דניזלי הן:
ברונו קבוקלו
קריירת משחק מקצועית
בפברואר 2018 הועבר קבוקלו בטרייד לסקרמנטו קינגס, בתמורה למלאכי ריצ'רדסון.
אנטלודון
בתרבות הפופולרית
האנטלודון מופיע בפרק השלישי של הסדרה התיעודית הפופולרית של הBBC ללכת עם חיות, מבלי התייחסות למין ספציפי.
זניט סנקט פטרבורג (כדוריד)
בולשביק, נייבה
בשנת 2016 הקבוצה השתתפה בטורניר הסופרקאפ הרוסי בכדוריד גברים אך הפסידה לאלופה המוסקבאית "הדובים מצ'כוב". בעונת 2019, הקבוצה סיימה במקום השלישי בטבלת הליגה.
זניט
לבסוף לקראת עונת 2022/2023, הנהלת הקבוצה הגיעה להסכמה עם איגוד הכדוריד ותאגיד גזפרום והקבוצה עברה מיתוג מחדש והפכה למחלקת הכדוריד של מועדון זניט.
מילאן סמיליאניץ'
מילאן "לולה" סמיליאניץ' (בסרבית: Милан “Лола” Смиљанић; נולד ב-19 בנובמבר 1986) הוא כדורגלן סרבי שמשחק במדי קבוצת פרטיזן בלגרד בעמדת הקשר.
תחנת הכוח דוראד
היסטוריה
לצורך הקמת התחנה התקשרה דוראד עם חברת קו צינור אילת אשקלון (קצא”א) הממשלתית, להקמת התחנה בשטח שבחזקת החברה בחוף אשקלון, בתמורה ל-30% ממניות החברה. במקביל, חתמה במאי 2004 על הסכם עם שותפות ים תטיס, שהחזיקה במאגרי מרי ונועה, לאספקת 10 מיליארד מ"ק גז טבעי לתחנה ל-15 שנה, תמורת כ-900 מיליון דולר לתחנת הכוח. קבוצת דלק ששלטה ב"שותפות ים תטיס" רכשה גם אופציה לרכישת עד 30% מהתחנה. "קבוצת דלק" ביקשה להשקיע בפרויקט באמצעות השותפות המוגבלת אבנר חיפושי נפט, אך לבסוף לא ביצעה את ההשקעה. מניות נוספת בדוראד (20% מהון החברה) נמכרו לתאגיד BARBANT PARK BV ההולנדי.
מודל כלכלי
מודל ההפעלה של דוראד הוא אספקת חשמל לצרכנים גדולים במחיר נמוך ממחיר החשמל של חברת החשמל (כ־7% הנחה). דוראד עושה שימוש במערכת ההולכה והחלוקה של חברת החשמל, ומשלמת לה על שימוש במרכיב זה בתוספת תשלום על גיבוי מצד חברת החשמל במקרה של תקלה בתחנת הכוח.
קסקדה
2007-09: Perfect Day
בהמשך, יצא הסינגל השני "", שזכה להצלחה גם כן. בסמוך לכך, חידשה קסקדה את השיר "Because the Night". החידוש יצא כסינגל השלישי מתוך האלבום וזכה להצלחה רבה. בסמוך לכך, חידשה גם את השיר "Faded" שיצא כסינגל הרביעי מתוך האלבום. לבסוף, יצא השיר "Perfect Day", כסינגל החמישי והאחרון מתוך האלבום.
תאודורה מתפרעת
תקציר העלילה
תאודורה חוזרת ללינצ'פילד וכל העיירה מקבלת אותה בשמחה. בבית מחכה לה מייקל ומפתיע אותה.
ער"ן
פעילויות העמותה
ער"ן היא בעלת מעמד יועץ מיוחד למועצה הכלכלית-חברתית של האו"ם משנת 2017, וחברה בארגון IFOTES, ארגון בינלאומי המאגד אגודות לעזרה ראשונה נפשית בטלפון. בארגון חברים 32 ארגונים ואגודות מ-28 מדינות ובכללן ער"ן. בשנת 2011 הצטרפה ער"ן לתנועה עולמית Child Helpline International – CHI, ארגונים המפעילים קווי סיוע שפועלים להגן על ילדים בכל רחבי העולם. ער"ן נוטלת חלק בכל הפעילויות של הארגון ומיוצגת בוועד המנהל הבינלאומי המונה 16 חברים מ-13 מדינות.
דו"ח פעילות ער"ן, כפי שהוצג בוועדת הבריאות בכנסת בפברואר 2022, מראה שבמהלך 2021 נתנו מתנדבי ער"ן מענה ל-305,749 פניות מצוקה. עוד עולה מן הדו"ח כי התקבלו במוקדי העמותה 9,172 פניות אשר זוהו כבעלות תוכן אובדני, מתוכן 920 פניות חירום.
לקראת יום הילד הבינלאומי שצוין בנובמבר 2022 ברחבי העולם, פרסמה ער"ן נתונים שלפיהם מספר הילדים ובני הנוער שפנו ב-2021 לעזרה עלה ב-28% לעומת 2019. מיכל לב ארי, מנהלת שירותי האינטרנט בער"ן, הסבירה את התופעה בכך שאחת מתוצאות המשבר שעבר על החברה האנושית בשנים שקדמו לפרסום היא הקצנה של משברים קטנים יותר. כל הטראומות סביב שינויים גדלו והעמיקו עד כדי מצוקה, דיכאון ובדידות שהובילו לעליה באובדנות ובחרדה בעיקר אצל ילדים ונוער.
בדצמבר 2022 הוחלט להדק את שיתוף הפעולה בין ער"ן למוקד 100 של המשטרה, ולשלב את הדרכת ער"ן באופן קבוע בקורסים של המוקד הנערכים במכללה הלאומית לשוטרים בבית שמש. הצורך נועד כדי להעמיק את הכרות השוטרים עם פעילות ער"ן, מניעת אובדנות מהיבטים מקצועיים ועם נוהל דיווח החירום בער"ן, תוך עיבוד הממשקים המשותפים לשני הארגונים.
כדי להעלות מודעות לנושא ההתאבדויות, התראיינה ד"ר שירי דניאלס לכתבה בנושא: "איך מדברים על התאבדות". ד"ר דניאלס הדגישה שהשתקת דיון על אובדנות משדרת שלמצוקה הנפשית אין מקום בשיח. חשוב לדבר על מצוקה נפשית, וחשוב לדעת איך לגשת לעניין. שיחה שנעשית ברגישות מעבירה מסר שגם לכאב נפשי יש מקום. עבור אנשים במצוקה המשמעות יכולה להיות להיות הצלת חיים.
התנדבות
בגלל הקושי לאיוש הקו החם בשעות הקטנות של הלילה (בשעון ישראל), שעות שבהן יש פונים רבים המצפים לתמיכה, ער"ן, בשיתוף עם Israeli American Council וארגון ICC@JCC, נערכו והקימו שמונה סניפים חדשים בארצות הברית ובקנדה וכעת מוקם גם סניף באוסטרליה. תהליך גיוס מתנדבים דוברי עברית בסניפים הללו נמשך. המתנדבים עוברים הכשרה של ער"ן, ונותנים מענה לפניות הרבות בשעות הלילה של ישראל.
שותפים לדרך
בנק הפועלים מקיים שיתוף הפעולה עם עמותת ער"ן לאורך שנים והנו חשוב וחיוני לפעילות העמותה והכשרת המתנדבים. בשיתוף עם "פועלים בקהילה" מתקיימים קורסי הדרכה לעובדי בנק הפועלים בסניפים ליצירת התנדבות משמעותית בקהילה ובקווי ער"ן.
עמותת ער"ן מקיימת שיתוף פעולה עם TikTok ישראל במטרה לעודד שיח של שיתוף, הקשבה והכלה.  במרץ 2023 עלה קמפיין גדול ברשת בשיתוף שבעה יוצרי תוכן מובילים מתחומים שונים תחת סלוגן "גם לאנשים חזקים יש רגעים חלשים". בסרטונים הם מדברים ישירות למצלמה תוך שימוש בכתוביות המעבירות מסר שונה ממה שהם אומרים בסרטון באופן ורבלי. מטרת הסרטונים היא להגיע לאלפי בתי אב בישראל, ובעיקר לצעירים, לתת טיפים להתמודדות, כיצד להקשיב, לעודד חברים לשתף בתחושות האמיתיות שלהם ולסייע..
מירה (קומיקס)
מקור ראשוני ומשוכתב
כשנתיים לאחר לידתו, הנבל מנטה שחורה חטף את בנם של אקוומן ומירה, ולכד אותו בתוך מכל מלא ברעל שנועד להורגו. בניסיון נואש להציל את בנה, מירה חזרה למימד אקווה כדי לקחת מהמקום מכשיר ריפוי מיוחד, שלירון השליך ל"בור הגדול" של מימד אקווה. מירה נלחמה במפלצות אלמנטיות והצליחה במסעה, אך חזרה לאטלנטיס באיחור, וגילתה כי בנה מת. בעקבות הטרגדיה, מירה סבלה מהתמוטטות עצבים שהובילה אותה לנטוש את בעלה באמונה כי "הגנים החלשים" שלו גרמו לבנה למות. מצבה הוביל אותה לאשפוז בבית חולים פסיכיאטרי בעיר הבירה של אטלנטיס. כאשר עיר הבירה נכבשה בידי מדוזות ענקיות, מירה נמלטה ונקלה באקוומן, שניסה להשלים איתה אך הותקף בפראות. במהלך הקרב, אקוומן דחף את מירה כלפי מוט מתכת, ששיפד אותה וגרם לה להיחשב למתה. לאחר ההלוויה, התגלה כי איבריה החיוניים של מירה לא ממוקמים במקום בו ממוקמים אלו של תושבי אטלנטיס, לכן נשארה בחיים. היא עזבה את אטלנטיס, וחזרה למימד אקווה.
ויליאם או'דוויר
ביוגרפיה
נולד בבוהולה, במחוז מאיו באירלנד. היגר לארצות הברית ב-1910, שם תחילה עבד כפועל, ואחר כך כקצין במשטרת ניו יורק. בשנת 1923 השלים תואר במשפטים באוניברסיטת פורדהם. לאחר מכן עבד במשרד עורכי דין פרטי, ואחר כך כשופט. ב-1939 נבחר אודוויר לתובע המחוזי של ברוקלין.
אחרי שהפסיד בבחירות לראשות העיר ניו יורק ב-1941 לפיורלו לה גוארדיה, התגייס לצבא והגיע לדרגת תת-אלוף. הוא כיהן כחבר ועדת המפקחים של בעלות הברית באיטליה ובינואר 1945 מונה לראש המועצה האמריקנית לפליטי מלחמה. בתחילת פברואר 1945 הוא אמר שידרוש מהנשיא לחזור על האזהרה שפושעי המלחמה יועמדו לדין על פשעים נגד אזרחי ארצותיהם.
מירה (קומיקס)
היום הבהיר ביותר
לאחר שבילו לילה יחדיו במגדלור מפרץ אמנסטי, מירה מצאה את אקוומן מתבודד ליד המזח ותוהה על סיבת חזרתו לחיים. מירה ניסתה לעודדו בהזמנה לשחייה משותפת, אך הוא היסס כשראה את השתקפותו כפקח שחור במים. לאחר סיכול התקפת פיראטים, ניקו מירה ואקוומן כתם נפט, כשלפתע הותקפו בידי פלוגת חיילים מעולם הבית של מירה, אשר אותם מנהיגה תאומתה הילה/סירנה. אחרי שהצילה את בעלה, מירה התוודתה וסיפרה את מקורה האמיתי, כשבנוסף ציינה כי בעוד היא נשלחה להורגו לבדה, הנסיכה הילה מלווה ב"חוליית המוות", יחידת אליטה של חיילי קסבל. לפתע, אקוומן חווה חיזיון של ישות הכוח הלבנה, האומרת לו שהוא מוכרח לאתר נער עם קעקוע צלופח. בשומעה זאת, מירה מגלה לו את זהותו של הנער, קאלדור'אם. לאחר שאקוומן יצא לחפש את קאלדור'אם, הגיעה מירה לביתה של האקווגירל לורנה מארקז לבקשת עזרה. השתיים מגיעות לסייע לאקוומן ולקאלדור'אם בעיצומו של קרב נגד סירנה, חוליית המוות ומנטה שחורה, שמגורשים בסוף הקרב חזרה למשולש ברמודה. לאחר שסלח לה שלא סיפרה לו את מוצאה האמיתי, מירה ואקוומן חולקים נשיקה, שנקטעת כאשר ישות הכוח הלבנה לוקחת אליה את אקוומן. לאחר שסייע בשחזור כוח "הירוקת" של היצור מן הביצה, אקוומן התאחד עם מירה, ומגלה כי כלי הנשק של חיילי קסבל עשויים מטכנולוגיה אטלנטית.
ה-52 החדשים
בציר הזמן החלופי "פלאשפוינט" שנוצר בשגגה בידי הפלאש, מירה נרצחה בידי וונדר וומן בהגנה עצמית, ומותה גרם לאקוומן להכריז על מלחמה נגד אומת האמזונות, שהחלה בהטבעת מערב אירופה. לאחר קרב נגד פרופסור זום, יקום DC אותחל מחדש בידי הפלאש ופנדורה. בעקבות דחייתו בידי אנשי אטלנטיס והלעג אליו הוא זוכה כגיבור-על, מחליט אקוומן לחזור להתגורר במפרץ אמנסטי. מירה ניסתה לעודד אותו ולסייע לו למצוא מחדש את מקומו בעולם, אך סבלה ממוניטין כאקווהוומן "חסרת התועלת" כמו בעלה. לעיתים קרובות מוצג הקושי של מירה להסתגל לחברה האנושית ולשלוט בכעסה. היא סייעה לאקוומן ולקבוצת "האחרים" לחקור את נסיבות שקיעתה של אטלנטיס, ונלחמה במנטה שחורה.
לאחר אירועי "כס אטלנטיס", בהם אורם השתלט על אטלנטיס ותקף את בני היבשה, מירה נעצרה בידי כוחות המשטרה, לאחר שלא שלטה בכעסה וביצעה תקיפה אלימה. מירה משוחחת עם השוטרים, האומרים לה שעליה לכבד את החוק והחברה שמעל פני היבשה, כשלפתע הם הותקפו בידי המלך המת הדורש ממירה להוביל אותו לקסבל. המלך המת חוטף את מירה למשולש ברמודה ופותח את השער לקסבל, אך היא נמלטת כדי להזהיר את בני עמה. בהגיעה לקסבל היא נתקלת בנראוס, מלך קסבל הנוכחי, הטוען שהיה נשוי למירה ושואל לאן נעדרה. נראוס נראה כועס בשומעו כי מירה תומכת באטלנטיס ואהובתו של אקוומן, והמלך המת מגיע למקום ומקפיא את שניהם. אקוומן מגיע למקום ונלחם במלך המת, שמתגלה כאורין הראשון, מלך אטלנטיס הראשון ששואף להשתלט מחדש על שבעת הימים.
ביקורת על האסלאם
מוסריותו של מוחמד
בימי הביניים השונים הוגים מערביים וביזנטיים שונים החשיבו את מוחמד לנביא שקר ואפילו לאנטיכריסט. כמה מהם, כמו התאולוג והנזיר הדומיניקני תומאס אקווינס, מתחו ביקורת על ההבטחות של מוחמד על הנאת הבשרים בחיים שלאחר המוות.
כפירה
על פי חוק האסלאם כפירה נחשבת ככזו בעיקר כאשר אדם מוסלמי נוטש באופן מודע את האסלאם. עד סוף המאה ה-19, הרוב המכריע של המשפטנים הסונים והשיעים טענו שעבור גברים מבוגרים מעשה כפירה נחשב פשע, חטא, ומעשה בגידה אשר העונש עליו צריך להיות עונש מוות, כאשר בדרך כלל ניתנה לכופר תקופת זמן בה הוא היה מורשה לחזור לאסלאם בטרם הוצא להורג. מסוף המאה ה-19 השימוש בעונשים פליליים בגין כפירה דעך.
היחס לכופרים על פי שריעה (הדין האסלאמי)
לטענת המזרחן הבריטי-אמריקני ברנרד לואיס:
פסוקי החרב
חוקרי הקוראן טוענים כי ההקשר של הפסוק הוא מלחמה הגנתית. לאחר שהסכם החודיבייה הופר על ידי שבט בני בקר שהיה בעל ברית של שבט קורייש איתו נכתם ההסכם, כאשר השבט תקף את שבט בני ח'זאעה שהיה בברית עם המוסלמים.
אלימות במשפחה
אחד הפסוקים בקוראן שמתירים אלימות במשפחה הוא סורה 4:34 על סמך פסוק זה במדינות שונות בהן חל חוק השריעה סירבו לאורך השנים להעמיד לדין על מקרים של אלימות במשפחה.
דיני מעמד אישי ונישואים לקטינות
השריעה היא הבסיס לדיני המעמד האישי במרבית מדינות האסלאם. חוקי המעמד האישי קובעים את זכויות הנשים בענייני נישואין, גירושין ומשמורת על הילדים. לפי דו"ח של ארגון יוניסף משנת 2011 חוק השריעה מפלה נשים מהאספקט של זכויות אדם. בהליכים משפטיים על פי חוק השריעה, עדותה של אישה שווה חצי מהעדות של גבר בבית המשפט.
דיני ירושה
באסלאם, האישה זכאית לירושה אבל חלקה בירושה הוא נמוך מזה של הגבר. יש הטוענים שהבדלים אלו בין גברים לנשים נובעים מהאחריות שיש לגבר בתמיכה כלכלית באשתו ומשפחתם בעוד שחלקה של האישה יהיה תמיד שלה. בהרבה מדינות מוסלמיות, חוק המדינה המתייחס לירושה הוא החוק הנזכר. הקוראן מבטיח לנשים את הזכות לרשת יחסית את חלקן בירושת הוריהם. אישה שמתאלמנת יורשת את חלקה מרכוש בעלה.
שרטן
שרטן A
שרטן A הוא הכוכב המסיבי והבהיר מבין השניים. זהו כוכב הסדרה הראשית לבן מסוג ספקטרלי A5 V, מסתו כ-2 מסות שמש, רדיוסו כ-2.5 רדיוסי שמש, טמפרטורת פניו כ-8,400 קלווין והוא מאיר בעוצמה של פי 23 מעוצמת ההארה של השמש באור נראה ומעט יותר מכך בתוספת הקרינה בתחום העל-סגול. בשל מסתו הגדולה יותר הוא צפוי לסיים את שלב היתוך המימן בליבתו הרבה לפני בן הזוג הקטן יותר ובשל כך להתנפח ולהתקרר בתהליך שיהפוך אותו לענק כתום, שרדיוסו יגיע אל בן הזוג. כתוצאה יעבור חומר ממנו אל בן הזוג שיהפוך למסיבי ובהיר יותר.
מנהל האוקיינוסים והאטמוספירה הלאומי
שירות המידע ונתוני הלוויינים הסביבתיים הלאומי (NESDIS)
NESDIS מפעילה ומנהלת מספר לוויינים הנמצאים במסלולים גאוסטציונריים ומסלולים קוטביים. ב-1960 שוגר הלוויין TIROS-1, הלוויין הראשון של NOAA, למסלול גאוסטציונרי. תוכנית TIROS ממשיכה לפעול גם כיום ומפעילה 5 לוויינים, שהאחרון שבהם שוגר בפברואר 2009. ב-1979 שוגר הלוויין הראשון של NOAA למסלול קוטבי. ב-1983 קיבלה NOAA את האחריות על תפעול תוכנית לאנדסאט הפעילה גם כיום.
קלואי קולמן
ביוגרפיה
באפריל 2021, דווח על ליהוקה של קולמן לצוות השחקנים של סרט הקולנוע "מבוכים ודרקונים: כבוד בין גנבים". באותה שנה שיחקה בתפקיד משנה בסרט הפעולה "מילקשייק אבק שריפה".
פורט ג'יי
המהפכה האמריקאית
ב-1776, בתקופת המהפכה האמריקאית ולאחר פרוץ מלחמת העצמאות של ארצות הברית, החל גנרל ישראל פטנאם להקים את המבצר מסוללות עפר בצידו הצפון מזרחי של האי כדי להגן על נמל ניו יורק והציב בו 8 תותחים. ב-12 ביולי 1776 פתחו התותחים באש על שתי ספינות מלחמה בריטיות ששטו לכוון נמל ניו יורק ואילצו אותן לסגת
בספטמבר 1776, לאחר נסיגת כוחותיו של ג'ורג' וושינגטון מניו יורק, נסוג גם הכוח ששהה על האי והבריטים השתלטו עליו, חיזקו את ביצורי המבצר והפכו את המקום לבית חולים שדה. ב-25 בנובמבר 1783 נסוגו הבריטים מהאי ומניו יורק במסגרת "יום הפינוי".
מלחמת האזרחים האמריקנית
זמן קצר לפני פרוץ מלחמת האזרחים האמריקנית (ב-12 באפריל 1861) נשלחו 2 כוחות מהמבצר לתקוף את פורט סאמטר (לייד צ'ארלסטון, קרוליינה הדרומית). הכוחות נהדפו אך האירועים האלו היו בין הטריגרים לפרוץ המלחמה.
ירוק זית
אוליבין, תערובת בין המינרלים פורסטריט ופאיאליט, הוא בצבע זיתני וקיבל את שמו מצבע זה.
עומר סאקו
קריירת מועדונים
סאקו החל את הקריירה המקצוענית שלו בטנדה וב-ASEC מימוסאס מליגת העל של חוף השנהב.
שדי טוקיו
שדי טוקיו (יפנית: 東京喰種トーキョーグール ברומאג'י: Tōkyō Gūru) היא סדרת מאנגה ואנימה יפנית שנכתבה על ידי סוי אישידה. סדרה זו פורסמה במגזין השונן מאנגה, "Weekly Young Jump" מספטמבר 2011 עד לספטמבר 2014. סדרת המשך בשם "טוקיו גול: רי" החלה להתפרסם באותו המגזין באוקטובר 2014, ופריקוול בשם "טוקיו גול: ג'ק" שודר ברשת באתר "Jump Live."
חורבת זעק
חורבת זעק (בערבית: ח'רבת א-זעק) היא אתר ארכאולוגי הממוקם צפונית לקיבוץ להב. האתר ממוקם על גבעה בגובה 420 מטרים מעל פני הים, על הגבול בין חלקם הדרומי של הרי יהודה (הר חברון) לבין שפלת יהודה והנגב. שרידי היישוב במקום מתוארכים החל מתקופת הברונזה ועד לימים שלפני קום המדינה.
המחקר באתר
באתר נערכה לראשונה חפירת בדיקה בסוף המאה ה-19, על ידי הארכאולוגים הבריטים, פרדריק ג'ונס בליס ורוברט מקאליסטר, מטעם הקרן לחקר ארץ ישראל, שמצאו מערכת מערות מסתור הקשורה למבנים שבשטח.
בדצמבר 2010, נערך סקר ארכאולוגי בחורבה וסביבתה, לקראת נטיעות של הקרן הקיימת לישראל באזור.
איתי אופיר
ביוגרפיה
אופיר עבד מספר שנים במשרד עורכי הדין הניו יורקי Weil Gotshal & Manges וכיהן כשותף וכראש המחלקה המסחרית במשרד עורכי הדין תדמור לוי ושות'.
דורית רבליס
ביוגרפיה
בנובמבר 2020 התגייסה לצה"ל.
אמריקה הרוסית
היסטוריה
הנקודה הדרומית ביותר שאותה יסדו הרוסים ביבשת אמריקה היא היישוב פורט רוס, כ-80 קילומטרים צפונית לסן פרנסיסקו בקליפורניה, כאשר את המשך ההתפשטות דרומה מנעו המתיישבים הספרדים והמקסיקנים. ב-1824 נחתם ההסכם הרוסי-אנגלי אשר לפיו הותר לרוסים לשלוט על אלסקה ולאנגלים ולאמריקנים הוסכם להשאיר בידיהם את אורגון. ההסכם גם שרטט את קווי הגבול שבין המושבות הבריטיות למושבה הרוסית.
יחסי קטר–קנדה
בין מדינת קטר לקנדה שוררים יחסים טובים. השגרירות של קטר נפתחה באוטווה בשנת 2011. דוגמאות טובה לשיתוף פעולה בין שתי המדינות הן הפעולות הצבאיות המשותפות שלהן במהלך מלחמת המפרץ ומלחמת האזרחים בלוב. היחסים הדיפלומטיים בין שתי המדינות כוננו בשנת 1974.
עקעק-כחול סרי לנקה
עקעק-כחול סרי לנקה (שם מדעי: Urocissa ornataur, נקרא בעבר עקעק ציילון) הוא מין של ציפור שיר צבעונית ממשפחת העורביים, החי רק ביערות הגשם באי סרי לנקה שמדרום להודו. אף על פי שהוא הסתגל לנוכחות בני אדם, הוא נמצא במצב שימור פגיע, בשל הרס בית הגידול העיקרי שלו, יער ראשוני באזור הלח שבדרום סרי לנקה.
ברדלס אמריקני
הברדלס האמריקני הגיע לאורך של 170 ס"מ ושקל מעל 95 ק"ג, והיה בין טורפי העל של סוף תקופת הפליוקן ותקופת הפליסטוקן של אמריקה הצפונית.
גרטה ויזנטל
דרך עצמאית
בשנים 1912–1914, הייתה ויזנטל הרקדנית המובילה בשלושת סרטי "סדרת גרטה ויזנטל" – Kadra Sâfa, Erlkönigs Tochter, ו־Die goldne Fliege.
משפחה
קברה של ויזנטל נמצא בבית העלמין המרכזי בווינה. באוסטריה היא ידועה כחלוצה של המחול המודרני, והכוריאוגרפיה שלה זכתה לגל העלאות מחודשות בסוף המאה ה־20. בשנת 1981 נקרא רחוב ברובע Favoriten של וינה על שמה של ויזנטל ("ויזנטלגאסה"). בשנת 2020, תיארה חוקרת התיאטרון והמחול גונהילד אוברצאוכר־שילר את המחול של ויזנטל כ"נוכח בכל דור".
הרצל מקוב
ביוגרפיה
נשוי לאורנה דיין ואב לארבע בנות. מתגורר בכפר אדומים.
יחסי ספרד–שוודיה
היחסים בין שתי המדינות
נכון לעכשיו, שוודיה וספרד מקיימות יחסים דו-צדדיים מצוינים. היחסים מאופיינים על ידי שיתופי פעולה בתוך האיחוד האירופי וחילופי סחר חשובים. ספרד היא היעד התיירותי העיקרי של השוודים.
אליפות גרמניה בכדורגל 1941
בית א'
דרזדנר נפגשה עם פורוורץ גלייביץ ולאחר ניצחון 3:1 ו-3:0 עלתה לחצי הגמר.
כומתות בצה"ל
הכומתות עשויות מצמר, נישאות מתחת לכותפת שמאל של הבגד העליון במדים ונחבשות בטקסים ובמסדרים. החיילים חייבים תמיד לשאת עליהם כומתה (או במדי ב' – כובע) ורשאים לחבוש את הכומתה על ראשם כרצונם. על הכומתה נענד תג כובע בהתאם לשיוך החיילי.
סדרת בולי לצה"ל בהצדעה
בכל בול מופיעה תמונה של כומתה בצבע שונה ומצוין הגוף העיקרי (אגף, חיל או חטיבה) הנושאים את הכומתה. תג הכובע של הגוף הנושא את הכומתה הודפס ברקע בצבע הכומתה יחד עם דמות חייל או חיילת מצדיעים. על שובל הבול מוצג המוטו של הגוף הצה"לי וגם תג הכובע, שוב.
פרס האומות המאוחדות בתחום זכויות האדם
רקע
ב-10 בדצמבר 1948, העצרת הכללית של האומות המאוחדות אימצה את ההכרזה לכל באי עולם בדבר זכויות האדם במטרה להגן על זכויות האדם, לאחר הפרות זכויות אדם בשתי מלחמות עולם (הראשונה והשנייה). פרס האומות המאוחדות בתחום זכויות האדם נוסד בשנת 1966 על ידי העצרת הכללית של האומות המאוחדות ומטרתו להוקיר פעילות למען זכויות אדם. הפרס הוענק לראשונה בשנת 1968 ביום השנה העשרים לאימוץ ההכרזה לכל באי עולם בדבר זכויות האדם, הלא הוא יום זכויות האדם.
גבי ברון
גבי ברון (נולד ב-1942 בתל אביב) הוא עיתונאי, שהיה בשנים 1969–2003 חבר מערכת ידיעות אחרונות.
עיון (עיר מקראית)
מקורות נוספים
נראה כי העיר נזכרת כבר בכתבי המארות המצריים מראשית המאה ה-18 לפנה"ס, וכן ברשימת הערים של תחותמס השלישי מתחילת המאה ה-15 לפנה"ס.
זיהוי
הצרפתי ויקטור גרן ביקר בתל דבין בשנת 1870, וציין כי במדרון הגבעה הותקנו טרסות, אשר נבנו מאבנים שסיקלו וערמו בעלי הקרקע בתל, ומקורם בבניינים חרבים; על אלו גדלות גפנים ותאנים. הוא הבחין במקום בשני מעיינות הנובעים לרגלי הגבעה, ותיאר את הברכה הקדומה אליה נקוו מימי אחד המעיינות. גרן תמך בזיהוי המקום עם העיר המקראית עיון.
צופי אפגניסטן
היסטוריה
בשנת 1961 קבוצה של צופי אפגניסטן השתתפה בג'מבורי הצופים העולמי ה-11 במרתון, יוון, שהתקיים במקביל לוועידת הצופים העולמית ה-19 ברודוס, יוון. ד"ר סעיד חביב, סגן נשיא התאחדות הצופים האפגנית, תמך בהקמת שבטי צופים המתמחים במוזיקה צופית.
פיטר ג'יימס
ספרות
ב-1993 פרסמה ספרי פינגווין את הרומן שלו "Host" בעותק דיגיטלי. והוא נקרא הרומן הדיגיטלי הראשון בעולם ועותק שלו שמור במוזיאון המדע בלונדון.
פרסים (רשימה חלקית)
ג'יימס זכה או היה מועמד לכ-40 פרסים ספרותיים.
חיים אישיים
כמו כן ג'יימס עוסק הרבה ברכבים, בצעירותו ישב שלוש שנים בכלא על נהיגה מופרעת, אך לאחר מכן התמתן, הוא מחזיק ברישיון מרוצים בינלאומי, ובעבר התחרה בסדרת בריטקאר הן בהונדה אקורד והן באליפות בריטניה לשעבר במכוניות אספנות, והגיע למקום העשירי הכללי בגביע סנט מרי בתחיית גודווד ב-2013. ג'יימס תרם שתי מכוניות משטרה למשטרת סאסקס, הנושאת את שמו, וניידת משטרה למשטרת מדינות ג'רזי.
שמואל ורגון
משפחתו
ורגון נשוי להדסה בתו של העיתונאי ברוך שיין ואב לארבעה.
אדולפו גאיץ'
סן לורנסו
גאיץ' שיחק במספר מועדוני נוער לפני שהצטרף לסן לורנסו בשנת 2014. ארבע שנים לאחר מכן הועלה גאיץ' לקבוצה הבוגרת תחת קלאודיו ביאג'יו, כשהוא עורך את הופעת הבכורה המקצועית ב-27 באוגוסט 2018 בתיקו עם אוניון סנטה פה; הוא היה בעבר תחליף שלא נעשה בו שימ. גאיץ' הבקיע את שער הבכורה הראשון שלו בספטמבר שלאחר מכן.
יחסי פקיסטן–שוודיה
סקירה כללית
שוודיה כוננה יחסים דיפלומטיים עם פקיסטן בשנת 1949, ובאותה שנה אף פתחה שגרירות באסלאמבאד, בעוד שפקיסטן פתחה את שגרירותה בסטוקהולם בשנת 1956. בשנת 2019 חגגו שתי המדינות 70 שנה לכינון היחסים ביניהן.
ניר צוק (יזם)
פאלו אלטו נטוורקס
בשנת 2005, הקים את חברת פאלו אלטו נטוורקס והצהיר כי הציב לעצמו מטרה להקים חברה מתחרה אשר תעקוף במוצריה את צ'ק פוינט. כשנשאל מדוע בחר להקים את פאלו אלטו נטוורקס, השיב צוק כי מטרתו היא לפתור את בעיית אבטחת הרשת העומדת בפני חברות גדולות כיום: חוסר היכולת לאפשר לעובדים להשתמש באפליקציות מודרניות, אשר מחייבת פיתוח Firewall אשר מסוגל לזהות ולספק בקרה מעמיקה על תעבורת האפליקציות השונות.
בשנת 2019 רכשה החברה שתי חברות בת בסכום של חצי מיליארד דולר.
מן (מחוז)
מן (בצרפתית: Maine) הוא אחד המחוזות המסורתיים של צרפת. הוא תואם לרוזנות מן לשעבר, שבירתה הייתה גם העיר לה מאן. האזור, מחולק כעת למחוזות סארת ומאיין, ומונה כ-857,000 תושבים.
ימי קדם
השבט הגאלי Aulerci Cenomani חי באזור בתקופת הברזל והתקופה הרומית. מחוז מן נקרא על שמם, במאה ה-6 לספירה כמו ב-Cinomanico (ב- pago Celmanico ב-765, *Cemaine, ואז Le Maine מהמאה ה-12).
ימי הביניים המוקדמים
במאות ה-8 וה-9 התקיימה דוכסות שנומאני (ducatus Cenomannicus), שכמה מהמלכים הקרולינגים השתמשו בה כאפאנז'. הדוכסות הזו הייתה מרקיזות שכללה כמה מחוזות כולל מן, והתרחבה לנורמנדי תחתית, עד לסן. בשנת 748, פפין הקצר, שהיה המאיורדומוס ולפיכך האיש החזק ביותר בפרנקיה אחרי המלך, נתן את הדוכסות הזו לאחיו למחצה גריפו. בשנת 790 קרל הגדול נתן אותה בתורו לבנו הצעיר, שארל הצעיר. נכדו של קרל הגדול, לעתיד שארל הקירח, ובנו לואי המגמגם ירשו את התואר. חתנו של קרל הגדול, רורגון, היה הרוזן של מן בין 832 ל-839. במחצית האחרונה של המאה ה-9, מן קיבלה חשיבות אסטרטגית בגלל פלישות מנורמנדי וברטאן. בנו של רורגון גאוזפריד בתורו הפך לרוזן מן. הוא נלחם נגד סלומון, מלך ברטאן ובשנת 866 השתתף בקרב בריסארט לצד רובר החזק, המרקיז הפרנקי של נוסטריה. כשגאוזפריד מת, שארל הקירח העניק את התואר, כמו גם את הרוזנות והמרקיזות הנוסטריאנית הרחבה יותר לרג'נולד מנוסטריה, משום שילדיו של גאוזפריד היו צעירים מכדי לפעול בתפקיד זה. רג'נולד, שאולי היה בנו של רנו ד'הרבוז', מת בשנת 885 כשהוא נלחם בוויקינגים שבזזו את רואן.
תקופת האנגווינים (בערך 1000–1063)
מתישהו בין 1045 ל-1047 איג הרביעי התחתן עם ברטה, בתו של אודו השני, רוזן בלואה ואלמנתו של אלן השלישי, דוכס ברטאן. האנגווינים לא רצו שמן תיכנס להשפעתה של בלואה, והרוזן ג'פרי מרטל פלש למן. אבל הנורמנים לא רצו שמין תחזור להשפעת האנגווינים, ולכן נמשכו לסכסוך. הכרונולוגיה המדויקת שנויה במחלוקת, אך ברור שבשנת 1051 מת איג הרביעי ואזרחי לה מאן פתחו את שערם לאנגווינים. אנז'ו סיימה עם שליטה יעילה ברוב המחוז, אבל הנורמנים אכן כבשו כמה מעוזים חשובים בגבול מן-נורמנדי.
תקופת פלנטג'נט (1129–1204)
כאשר ריצ'רד לב הארי, שליט אנגליה, נורמנדי, אקוויטניה, אנז'ו, ברטאן, מן וטורן, המכונים ביחד האימפריה האנגווינית, מת בשנת 1199, זה עורר מלחמת ירושה שנמשכה עד 1204. בעוד ג'ון לקלנד הצליח להיות מוכר כמלך אנגליה, נחלות פלנטג'נט בנורמנדי, טורן, אנז'ו ומן נפלשו ונכבשו על ידי פיליפ השני, מלך צרפת. במהלך הפלישה, הסנשל הצרפתי גיום דה רושה כבש את טורן, אנז'ו ומן בשם המלך הצרפתי.
ימי הביניים המאוחרים
לאחר קרב ורנויל ב-1424, האנגלים כבשו את מן, וג'ון מלנקסטר לקח את התואר דוכס. האנגלים החזיקו בלה מאן עד 1448 ובפרסני עד 1449. בשנת 1481, שארל הרביעי, דוכס אנז'ו, הוריש את אדמותיו ללואי האחד עשר, מלך צרפת, ובכך החזיר את הרוזנות לכתר.
איך שאתה רוצה
שם האלבום "איך שאתה רוצה" נבחר כאשר אל מנהל השיווק של הלהקה פנה אדם שביקש לתמוך בתשורה של "שם האלבום החדש לבחירתך" בסך 32,420 שקלים, אך לא רצה לבחור את שם האלבום מאחר שכלל לא הכיר את הלהקה ורק רצה לתמוך במוזיקה, לכן ענה "תקרא לו איך שאתה רוצה". כאשר מנהל השיווק עדכן את לירון אטיה, סולן הפיל הכחול, על כך שנאמר לו לבחור שם איך שאתה רוצה, החליט לירון אטיה שזה יהיה שם האלבום החדש.
צביון (סוג)
האנטילופות בסוג זה הם בגודל קטן עד בינוני, ובעלי מבנה גוף דומה. השם המדעי של הסוג נגזר מיוונית כדלהלן: kephale = ראש, "lophus" = פסגה; - מתייחס לציצת השיער האדמדמה שבמצח שהיא המאפיין הבולט של הסוג, אם כי יש שני מינים שהם חסרי ציצה לחלוטין. בעבר סווגו בסוג גם שלושה מינים נוספים ננסיים יותר, שלבסוף הועברו לסוג חדש - צביון גמדי.
יחסי איראן–גמביה
ניתוק הקשרים בין שתי המדינות
ב-23 בנובמבר 2010, גמביה ניתקה פתאומית את כל יחסיה הדיפלומטיים עם איראן וכל הבכירים האיראנים אשר שהו במדינה הוכרחו לעזוב אותה תוך 48 שעות. הודעת משרד החוץ הגמבי על ההחלטה לא כללה שום עילה רשמית לניתוק היחסים, אבל "מקורות המקורבים למשרד" אמרו כי גמביה ניתקה את יחסיה עם איראן עקב החרמה ניגרית של טילים איראניים שעשו דרכם לגמביה.
פאבל גגארין
היה ראש ממשלת רוסיה משנת 1865 ועד מותו בשנת 1872.
נטע לביא
קריירת מועדונים
לביא נולד בקיבוץ רמת השופט, ובגיל תשע נסע עם הוריו לשליחות של ארבע שנים בארצות הברית. כשחזרה משפחתו לישראל בשנת 2010, הצטרף לביא למחלקת הנוער של מכבי חיפה. בתקופתו בנוער שימש כקפטן, זכה עם הקבוצה בדאבל.
מכבי חיפה
ב-28 באוקטובר 2015, כאשר היה בן 19, ערך את הופעת הבכורה שלו בקבוצה הבוגרת של מכבי חיפה בניצחון 2–1 על עירוני קריית שמונה בגביע הטוטו. ב-7 בדצמבר 2015 ערך את הופעת הבכורה שלו בליגת העל, בניצחון 4–2 בדרבי מול הפועל חיפה. לאחר המשחק חתם על חוזה לארבע שנים במועדון. במהרה הפך לביא לבורג משמעותי בחוליית הקישור של הקבוצה, עמה זכה בתום העונה בגביע המדינה, לאחר שפתח בהרכב חיפה למשחק הגמר בו ניצחה 1–0 את מכבי תל אביב. בסיום העונה נבחר לביא לתגלית העונה של ליגת העל.
גמבה אוסקה
ב-27 בינואר 2023 חתם בגמבה אוסקה מליגת העל היפנית. ב-18 בפברואר ערך הופעת בכורה בקבוצה, בתיקו 2-2 נגד קאשיווה רייסול.
נבחרות ישראל
לביא שיחק בכל נבחרות הנערים והנוער של ישראל (למעט בנבחרת נערים ב') וכן גם בנבחרת הצעירה.
חיים אישיים
נשוי מאז אוקטובר 2021 לשיר לוי, ולזוג ילד אחד משותף.
סאקוקו
הסיבות לכינון המדיניות
ההיסטוריון רונלד טובי, מחשובי החוקרים בתחום, טוען כי טוקוגאווה איאמיצו לא התכוון לסגור את יפן או לנהל בה מדיניות של סאקוקו. הוא רצה לבלום את הנצרות, ומכיוון שהספרדים והפורטוגזים הבריחו מיסיונרים בספינותיהם, הפסיק את הסחר איתם. אולם באותו הזמן, ציווה השוגון להגביר ולעודד את הסחר עם מדינות אחרות. כמה עשרות שנים מאוחר יותר, מנע השוגון מהבריטים לשוב ליפן, בגלל שמועות שבריטניה נמצאת בקשרי נישואין עם משפחת המלוכה הפורטוגזית. בפועל, הלכה יפן ונסגרה לעולם, ובסוף המאה השמונה עשרה השקיפו אינטלקטואלים יפן על העבר, והגדירו בדיעבד את המאות הקודמות כמדיניות קדושה של הסתגרות מהעולם החיצוני. במאה התשע עשרה, נתפסה הסאקוקו בעיני יפנים רבים כמורשת אבות מקודשת שאין לערער עליה. טענותיו של טובי, יש לציין, מקובלות כיום בקרב רוב החוקרים בעולם דובר האנגלית.
למרות כל זאת, הנצרות, ושתי המעצמות הקולוניאליות שבהן נקשרה, נראו כאיומים אמיתיים על שוגונות טוקוגאווה. סוחרים פרוטסטנטים הולנדים ואנגלים חיזקו תפישה זו בהאשמתם את המיסיונרים הספרדים והפורטוגזים בהפצה שיטתית של הדת, כחלק ממדיניות לכאורה של שליטה תרבותית וקולוניאליזם במדינות אסיה. ההולנדים והאנגלים נתפשו ככלל על ידי היפנים ככאלה שיכולים להפריד בין הדת למסחר, בעוד שעמיתיהם האיבריים נראו ליפנים חשודים. להולנדים, שהיו להוטים להשתלט על המסחר מידי הספרדים והפורטוגזים, לא הייתה בעיה ללבות דעה זו. מספר הנוצרים ביפן עלה בהתמדה בשל מאמצי המיסיונרים דוגמת פרנסיסקו חאווייר וכן דאימיו מתנצרים. הגורם הישיר שנטען כי זירז את הטלת המגבלות היה מרד שימאברה בשנים 1637–1638, התקוממות של 40,000 איש, מרביתם איכרים נוצרים. לאחר המרד האשימה השוגונות את המיסיונרים בהסתה למרד, גירשה אותם מהמדינה ואסרה לחלוטין דת זו תחת איום בעונש מוות. הנוצרים היפנים שנשארו, רובם בנגסאקי, יצרו קהילות במחתרת שנקראו קקורה קירישיטן, וכל קשר עם העולם החיצון היה תחת בקרה של השוגונות, או של המרחבים שהוסמכו לכך (צושימה, מצומאה וסצומה). סוחרים הולנדים הורשו להמשיך במסחר ביפן, רק לאחר שהסכימו שלא לעסוק בפעילות מיסיונרית. כיום, שיעור הנוצרים ביפן נמוך ביחס לשאר מדינות מזרח אסיה.
יפן תחת המדיניות
היו ניסיונות רבים לעקוף את הבדלנות היפנית מצד המעצמות במאות ה־18 וה־19. ספינות אמריקאיות, רוסיות וצרפתיות ניסו לקיים מגעים עם יפן, אך לשווא.
סוף מדיניות הבידוד
בתוך חמש שנים חתמה יפן על הסכמים דומים עם מדינות מערביות אחרות. הסכם האריס נחתם עם ארצות הברית ב־29 ביולי 1858. הסכמים אלה, שנקראו בשם הכולל הסכמי אנסיי, נחשבו בעיני אינטלקטואלים יפנים של התקופה כלא־שוויוניים, בהיחתמם בכורח תחת דיפלומטיית תותחים, וכסימן של רצון המערב לצרף את יפן לאימפריאליזם שתפס אחיזה ביבשת. הסכמים אלה, יחד עם גורמים אחרים, נתנו למדינות המערב שליטה חד־משמעית על תעריפי הייבוא ועל הזכות לחוצניות (הזכות להיות מחוץ לתחום השיפוט) לכל אזרחיהן המבקרים ביפן. בשל כך נשארו ההסכמים אבן נגף ביחסיה של יפן עם המערב עד למפנה המאה.
זורה ניל הרסטון
לימודים
בשנת 1921 חיברה סיפור קצר בשם "ג'ון רדינג יורד הימה", ובזכותו התקבלה לחוג הספרותי של אליין לוק, The Stylus. הרסטון עזבה את אוניברסיטת הווארד בשנת 1924, ושנה לאחר מכן זכתה במלגה מידי נאמנת בארנארד קולג' באוניברסיטת קולומביה, וכך הייתה לסטודנטית השחורה היחידה במכללה. שם השלימה תואר ראשון באנתרופולוגיה בשנת 1928, בגיל 37. במסגרת לימודיה, ערכה מחקר אתנוגרפי עם האנתרופולוג פרנץ בועז, ועבדה גם עם רות בנדיקט ועם מרגרט מיד, שהייתה אז סטודנטית אף היא. לאחר שסיימה את התואר הראשון, המשיכה בלימודי תואר שני באוניברסיטת קולומביה במשך שנתיים.
שנות ה-1930
עד אמצע שנות ה-30 פרסמה הרסטון מספר סיפורים קצרים, וספרה Mules and Men, שיצא ב-1935, זכה לתשבחות ונקרא, בין היתר, "עבודה פורצת דרך" המתעדת פולקלור אפרו-אמריקאי.1991. ספר זה תואר בשנים מאוחרות יותר כטקסט חשוב עבור קאנוניזציה של הרסטון הן במסורת הספרות האפרו-אמריקאית, והן כחלק מתחומים מתפתחים כגון אתנוגרפיה ותאוריית גזע ביקורתית. בתקופה זו היא כתבה יחד עם לנגסטון יוז מחזה בשם Mule Bone: A Comedy of Negro Life in Three Acts אשר נגנז, ועלה לבמה בברודוויי רק עשרות שנים לאחר מותה, ב-1991.
שנות ה-1940 וה-1950
ב-1952 נשלחה הרסטון מטעם העיתון Pittsburgh Courier לסקר את משפט הרצח של רובי מקולום, אישה שחורה מעיירה קטנה שהרגה רופא וסנטור לבן גזען במדינת פלורידה, צ. לירוי אדמס. מקולום לא הורשתה להעיד שאדמס אנס אותה באופן קבוע וכפה עליה להוליד לו ילדים. המשפט, בו היא הורשעה, נערך בפני חבר מושבעים שכל חבריו גברים לבנים, מכיוון שבאותה תקופה לשחורים אסור היה לשרת כמושבעים. הפך התיק למקרה מכונן במאבק בדרום למען זכויות אזרח. כתביה של הרסטון – שנאלצה לשבת בגלריה מופרדת גזעית בקומה השנייה של בית המשפט כדי לסקר את המשפט – נכללו בספרו של ויליאם ברדפורד היווי, Woman in the Suwannee County Jail, אף על פי שהוא לא נתן לה את הקרדיט הראוי. קטעי הכתיבה של הרסטון נבחרו על ידי ספריית אמריקה ב-2008 ברטרוספקטיבה של מאתיים שנים של כתיבה על פשע אמיתי.
עבודתה בפולקלור ואנתרופולוגיה
בעשור האחרון לחייה, הרסטון עבדה ככתבת עצמאית עבור עיתונים ומגזינים, ובמסגרת עבודה זו סקרה את המשפט של רובי מקולום, שהורשעה ברציחתו של רופא לבן. הרסטון התייעצה עם עורך העיתון Pittsburgh Courier, סם נאן, לגבי מה שידעה על "זכות השגל" והעלתה את האפשרות שמדובר במקרה כזה. נאן ביקש לחשוף את הסוגיה לקהל לאומי. כשהגיעה הרסטון ללייב אוק, שם התרחשו הרצח והמשפט, היא גילתה שהשופט הוציא צו איסור פרסום למשפט, וגם שהמקומיים סירבו לדון במה שקרה. הרסטון האמינה שהשתיקה נבעה הן מהרצון להגן על שמו של הגבר הלבן, וכן משום שבעלה של רובי, סם מקולום, היה מעורב בעסקי הימורים בלתי חוקיים. לאחר שנגזר דינה של מקולום למות, הרסטון כתבה סדרת כתבות שניתחו את האלמנטים החברתיים והגזעיים של המקרה. אך הסדרה נקטעה כאשר התעוררה מחלוקת בינה לבין נאן לגבי תשלום, והיא עזבה.